Aplikimi I Materialeve Ferite

## APLIKIMI I MATERIALEVE FERITE 
parapamje|Shembull i Aplikimit të materialeve ferite

Magnetizmi është ndoshta forca e parë natyrore e zbuluar nga njeriu, por ka qenë shekulli i kaluar kur
ka filluar përdorimi më i madh i materialeve magnetike. Përqendrimi kryesor i elektronikës moderne
ka qenë i koncentruar në industrinë e gjysmëpërçuesve (transistorë dhe qarqe të integruara), por
shumë nga pajisjet që përdornin këto konceptet e reja nuk do të ishin praktike pa përdorimin e
komponentëve magnetike. Rangu i frekuencave të aplikimit të materialeve magnetike është prej DC
(Rryma njëkahore) deri te ato më të larta në të cilat çdo pajisje elektronike mund të funksionojë. Shfaqja
e shumë teknologjive është shtyrë nga kërkesa të ndryshme, nga ana tjetër ka çuar në larmi të madhe të
materialeve magnetike në forma dhe madhësi të ndryshme.

## Historia e aplikimeve të feriteve 
Aplikimi i parë i feriteve ishte gjilpëra magnetike që funksiononte si kompas dhe ju mundësonte
detarëve të gjenin Veriun pa vështrimin e yjeve. Feritet me magnet permanent janë prodhuar nga
Philips në 1952. E. Albers Schonberg zhvilloi feritet mikrovalore si dhe ato për memorie digjitale për
kompjuterë. Aplikimi i parë me shkallë të gjërë ishte në industrinë e televizorëve. Në disa dekadat
e fundit, teknologjia e feriteve ka marrë një rëndësi të re. Përveç në zhvillimet e reja si radari,
komunikimet satelitore, aplikimet memorike dhe kompjuterike, kishte zhvillim në tregun konsumues
të radiove, televizionit dhe në fund internetit. Ashtu si kanë ndryshuar kërkesat e tregut, ashtu kanë
ndryshuar edhe kërkesat për ferite. Nga qarqet e vjetra analoge te ato digjitale, u paraqit nevoja për
furnizim në frekuenca të larta për furnizim të kompjuterëve dhe pajisjeve tjera digjitale. Një treg tjetër i
fuqishëm për ferite është në industrinë automobilistike dhe së fundi te automjetet hibride.

## Kategoritë e përgjithshme të aplikimeve të feriteve 
parapamje|Disa mënyra të aplikimit të feriteve

Aplikimet e feriteve mund të kategorizohen në disa mënyra.

:Së pari ato mund të kategorizohen **nga tregu:**

::#Konsumatorët – Argëtimi
::#Pajisjet elektrike
::#Industria automobilistike
::#Telekomunikacion
::#Pajisje Speciale

:Një mënyrë tjetër e kategorizimit është **sipas funksionit**:
::#Transformatorët – shumëzuesit e tensionit dhe të rrymës
::#Caktimi i impedancës)
::#Bobinë në qarkun LC
::#Filtër për të eliminuar frekuencat e padëshiruara, 
::#Transformatorët me brez të gjërë, filtër i kanalit, EMI shuarje)
::#Heqja e komponentës AC nga DC
::#Element bistabil në pajisjen binare memorike – mediumi i regjistrimit
::#Koka magnetike – Lexo ose shkruaj në shirit apo disk
::#Pajisjet mikrovalore
::#Vonesa e linjës

:Klasifikimi i bazuar në aplikim **sipas frekuencës**

::#D.C. magnetët permanent, motorët D.C., gjeneratorët dhe pajisjet tjera D.C.
::#Frekuencat linijore 50 – 60 [Hz].
::#Frekuencat e aeroplanit – 400 [Hz]
::#Frekuencat e zërit - deri 20,000 [Hz] dhe më lartë
::#Frekuenca e lartë 25,000 – 100,000 [Hz], deri 100 [MHz]
::#Mikrovalë dhe Radar – 1 [GHz] dhe përtej

Mikrovalët gjejnë zbatim të gjerë në aparate, instrumente të ndryshme elektroteknike si që është p.sh:
Radari, Furra me mikrovalë, në teknikën Plasma (TV, PC etj.), sistemet e komunikimit ajrorë (Celulari,
Bluetooth, Televizioni satelitor, WLAN) si dhe tek senzorët e ndryshëm, po ashtu në qarqet ushtarake
flitet për një armë me mikrovalë si armë rrezatuese p.sh. ADS.

Në përgjithësi, frekuenca e përdorur është edhe një tregues i madhësisë së komponentës. Sa më e vogël
të jetë frekuenca, madhësia e komponentës do të jetë më e madhe, ndërsa anasjelltas, në frekuencë
të lartë, komponentët do të jenë më të vogla. Feritet më së shumti përdoren në frekuenca të larta për
shkak të rezistencës së tyre të lartë.

## Shiko Gjithashtu 
* Eniac

## Referime 
* Raul VALENZUELA “MAGNETIC CERAMICS” 1994 NEW YORK, USA
* FERRITES COMPOSITION STRUCTURE AND PROPERTIES
* Ferrites Composition Structure and Properties
* FERRITES TERMS